Famous Brands se vorige hoof nou op direksie | Netwerk24
Famous Brands se vorige hoof nou op direksie
21 April 2017 14:21
Kevin Hedderwick, voormalige hoof van Famous Brands.
Die voormalige uitvoerende hoof van Famous Brands, Kevin Hedderwick, is aangestel as ’n direkteur van die maatskappy.
Famous Brands het Vrydag op Sens, die JSE se nuusdiens, gesê Hedderwick, wat in Februarie 2016 uitgetree het as die uitvoerende hoof, se aanstelling op die direksie is effektief vanaf 2 Mei.
Hedderwick was sedert sy uittrede die strategiese raadgewer tot die direksie.
Hy sal voortgaan om Famous Brands by te staan met “geteikende strategiese projekte”, sê die maatskappy.
Darren Hele, die voormalige hoof van voedseldienste, het by Hedderwick oorgeneem.
Hedderwick het hom in 2000 by die maatskappy aangesluit as besturende direkteur van die Steers-handelsnaam. In 2001 is hy aangestel as bedryfshoof, ’n pos wat hy behou het tot en met sy aanstelling as uitvoerende hoof in 2010.
Meer oor: Steers | Famous Brands | Restaurante | Kitskos
Famous Brands: ‘Nuwe’ Wimpy, Steers help groei
Gesoek: Tamatieboere vir Famous Brands
Tjips, Lambertsbaai, hier kom Steers